Hejsa. Sad lige og funderede over HVORFOR at man giver sin hest roepiller...- Er det fordi man er for nærig til at sætte sin hest op i foder? Eller er det fordi at man nægter pure at give sin hest havre? Det er mere fordi at roepiller ser ud til at være en del af de fleste hestes foderplan, og de ryttere som er i tvivl om en foderplan får at vide at det er godt at bruge roepiller...- Og jeg kan ikke se fidusen i at bruge roepiller!!  Venligst oplys mig   
På mit arbejde bruger jeg roepiller, men det er ikke som erstatning for andet foder. Da roepillerne blandes med vand bliver det er slags grød og det er forebyggende til sandkolik, da det kan tage en stor mængde sand med ud af hesten Hjemme hos mig selv bruger jeg Havens Slobber Mash istedet og det har samme virkning, begge produkter giver struktur til maven og fjerner evt. sand. (Det er dog ingen garanti for at undgå kolik) Forskellen på mash og roepiller er at Mash også styrker hele bakteriefloraen i mave og tarmsystemet, den er selvfølgelig også dyrere
Jeg er ejer af en krybbebidder ! men jeg har ikke forstand på krybbebidder, ikke andet at da jeg købte han (min krybbebidder) var han tydeligt påvirket af stress pga hans fortid som galophest. samt var han blevet påmonteret en større læder angement om halsen og panden for af forhindre ham i at krybbebide, det havde resulteret i hvide hår hele vejen rund om halsen og nakken. så da han kom hjem til vores stald, blev remmen fjernet, og han bed i alt (kun i boksen) jeg foderet men st. hippolyt, som jeg nu altid har passet fint til min heste. jeg fik kontakt til en konculent, for at gøre det beste for min nye hest, og jeg fik en indkøbsseddel af foderrådgiveren, og gik fluks ud og invisterede 2500,- på div produkter, og hesten lignede stadig et skellet og var meget krybbebidder. til sidst ville han ikke æde sit foder !! jeg ringede til en ven som forhandler foder. og hun gav mig face ballance fra brogården samt roepiller med lavt sukker, og i dag 1,5 md sener har jeg en hest som ser så pæn ud at jeg er stolt over at vise ham frem, og han bidder kun i halvdøren et par gange ved spisning (han har ingen krybbe, kun en stor balje på gulvet)   (samt hans hvide hår er ved at fortage sig, men der er ikke foderet skyld! HE) jeg tror ikke at han noglesinde bliver "kurreret" for krybbebidningen. bare han trives godt, og ud fra hans udsene, væremåde, humør og ikke mindst hans enorme fremgang i ridningen på kort tid.
Jeg har også købt en krybbebider, som bed konstant i alt, da jeg fik hende hjem. Først blev hun tjekket af dyrlægen, som ikke kunne finde, at der skulle være smerte til grundt for det. Og så var det jo bare med at gå på foderjagt. En overgang blev hun fodret på hø/lucerne/olie/travo E, hvor hun stoppede helt med at krybbebide, men hun blev hurtig træt af foderet, så hun blev meget tynd. Nu fodres hun på Spillers condition mix, lucerne og alt det hø hun kan æde i boksen, og wrap ude på folden. Hun kan finde på at krybbebide lidt når de får mad, men ellers ikke. Pt er hun på fold fra 7.00-21.00, om vinteren i alle døgnets lyse timer, medmindre det er møgvejr. Samt hun bliver redet en time hver dag, så hun er træt. Tror også, at krybbebidning kan forårsages af kedsomhed, da min hoppe ikke virkede stresset da jeg købte hende, men hun er en meget arbejdsglad hest, der gerne vil tilfredsstille.
En hest der krybbebider er jo en hest der har mere mavesyre end andre heste, og mere mavesyre i maven kan jo forårsage mavesår, hvis der ikke er noget mad mavesyren kan arbejde med. Der er også sammenhæng mellem krybbebidning og stress samt stress og mavesår.
Ja, det er helt korrekt. Hø/tørt wrap er langt det bedste! For at få en fornemmelse kan man tage forskellen på krybbefoder og grovfoder: 1 kg havre er spist i løbet af 10 minutter ca... Hvorimod 1 kg hø fortæres på ca 40-50 minutter. Og det giver jo mere foder i maven samt at så længe hesten tygger, så længe producerer den spyt, som neutraliserer mavesyren.
har fået reduceret sit bideri meget på KUN tør wrap, hørfrøkager og Regulator Complete.Men hun kan ikke tåle wrap døgnet rundt (så får hun tynd mave) så hun får frøgræs på vinterfolden. Hun er mistænkt glutenintolerant, da hun af 2 kg helsæd byg fik udløst 6 ugers diarre og 6 ugers ko-klatter= en reaktion der varede hele 12 uger... Roepiller, grønpiller, hø, olie og alt det andet gode, hjælper IKKE på hende. Hun står i en rolig boks, går i en stabil rolig flok og er ikke tilredet. Hun bliver massivt værre når hun har ORM, så hun tjekkes+ormekur 4 x årligt. Her er det altså IKKE mavesyren, men ETHVERT ubehag der udløser det - og så er der altså også MEGET vane i det pga nogle neurotransmitterforhold - men det er nok for bøvlet at komme ind på. Eva
Tørt wrap har en anderledes PH-værdi end vådt wrap har det. Dvs at vådt wrap er mere surt end tørt wrap er det, og det skal man helst undgå. Ligesom det indeholder mindre struktur hvis det er vådt. Men få lavet en grovfoderanalyse af dit wrap. Det kan jo være at det slet ikke er så tosset, selvom det er fugtigt.
Min hoppe begyndte i forbindelse med at hun stod skadet med en gaffelbåndsskade at krybbebide. Ikke meget og kun ved fodring. Dengang fik hun stort set kun havre iblandet noget "guf" af en art. Hun fodres idag med 2/3 haferfrei eller cornmüsli fra Marstall, 1/3 havre og 1/2 liter lucerne for at forlænge tyggetiden. Desuden er hendes hø/wrapration sat op. Hun er ikke 100 % helbredt, men det er meget sjældent at hun krybbebider og hun gør det ikke ved måltiderne mere. Hun gør det en sjælden gang imellem, hvis hun får en godbid i boksen, men ikke hver gang. Kan faktisk ikke helt huske, hvornår hun sidst har gjort det.
PrettyFancy: Hold da op, hvor har du gjort mig meget klogere   Super hjemmeside med gode informationer  Noget der strejfede mig, som jeg ikke umiddelbart kunne finde svar på, er om krybbebidning har nogen store konsekvenser på det ridemæssige område? Jeg har endnu ikke hørt om en hest, der blev kasseret pga. krybbebidning. Altså om krybbebidningen var til så stor gene, at det fx ikke var muligt at samle dem? For jeg tænker, at her sidder spytkirtlerne under pres, som må være ømme jo mere hesten krybbebider? Selvfølgelig kan det forekomme at hesten udvikler underhals, men vil dette ikke kun ske i tilfælde af at hesten har adgang til at krybbebide mange timer i døgnet? (Her tænker jeg at heste der går meget ude ikke har ligeså stor mulighed for at finde ting at sætte bisserne i) OG hvis hesten ikke dagligt bliver redet/motioneret (korrekt). Lidt tanker/spørgsmål herfra - jeg håber nogen kan være mig behjælpelig 
Der kan sagtens være konsekvenser for hesten i ridningen. Umiddelbart ved vi jo fra os selv, at hvis vi er småsløje og har smerter i maven osv, så kan vi ikke præstere som vi kunne uden smerter. Dvs en krybbebider har måske mere at give af, hvis den bliver krybbebiderfri. Derudover kan noget krybbebidning være forårsaget af stress og under stress kan det med indlæring være rigtig svært. Og så vil den igen præstere under evne. Rent fysisk vil den ikke få nogen men af at krybbebide. Den kan få en underhals, men med mindre den er voldsomt forkert skruet sammen til at starte med, så vil den sjældent gå ind og forhindre en samling. Og nej, spytkirtlerne er ikke ømme fordi den krybbebider. Krybbebidning sker jo ved at hesten udvider en muskel i underhalsen og derved udvikles underhals. Og muskler vokser jo kun hvis de bliver brugt regelmæssigt. Så jo, underhals udvikles kun hvis hesten regelmæssigt krybbebider. Men en underhals som den en krybbebider udvikler vil ikke altid kunne rides væk. Den vil kunne rides korrekt, således at underhalsen ikke ses så tydeligt, men den vil ikke kunne rides decideret væk. Den vil først forsvinde, når hesten er holdt op med at krybbebide og dermed ikke bruger musklen uhensigtsmæssigt mere.